section_heading: Monarhija i Commonwealth
paragraph_text: Nakon smrti Đure V. 1936. na prijestolje je stupio Eduard VIII., koji je skandalizirao javnost svojom željom oženiti se za Wallis Simpson, iako se Crkva Engleske protivila tome, jer je Simpson već ranije bila udana i onda se razvela. Eduard je stoga izrazio svoju namjeru abdicirati; parlamenti Ujedinjenog Kraljevstva i drugih zemalja Commonwealtha složili su se s njegovim zahtjevom, Eduard VIII. i djeca koju bi eventualno imao sa svojom novom ženom isključeni su iz crte nasljeđivanja, a na prijestolje je došao njegov brat Đuro VI.<ref> Tijekom Drugog svjetskog rata Đuro VI. djelovao je kao simbol jedinstva britanskog naroda, jačajući moral svojim posjetama građanima, tvornicama oružja i oblastima koje su stradale od bombardiranja koje je provodila nacistička Njemačka. U lipnju 1948. Đuro VI. odrekao se naslova cara Indije i umjesto toga postao kraljem Indije.<ref>